Motorfietsgeliefde sterf in ongeluk - Ongelukke - Republikein
Tuesday, May 26th, 16:34:11
Motorfietsgeliefde sterf in ongeluk
26 March 2020 | Ongelukke
Francoise Steynberg- ’n Bekende in motorfietskringe, mnr. Tiaan Scheepers (50), het Saterdagaand in ’n motorfietsongeluk in Windhoek gesterf.
Volgens die polisie is Scheepers omstreeks 22:00 by die Pionierspark-begraafplaas op Hosea Kutakoweg op slag dood.
“Hy het van suid na noord gery, die sypaadjie in ’n draai getref en beheer oor die motorfiets verloor. Die polisieondersoek duur voort,” lui die polisie se verslag.
Scheepers se vrou, Linètt, het op haar Facebook-blad geskryf: “Tiaan het Saterdagaand met sy nuwe 1250 GS Adventure-motorfiets op die begraafplaaspad (daai draai!) verongeluk.”
Sondagaand het ’n groot groep motorfietsryers by die Yamaha-motorfietshandelaar in die hoofstad byeengekom en hulde aan die oorledene gebring.
Hulle het hul motorfietse om 18:30 ter ere van Scheepers laat brul.
Sy skoonsuster, me. Jana Weyers, sê hy was ’n baie geliefde mens – nie net in motorfietskringe nie.
“Tiaan se koebaaibraai sal later gehou word as corona eers beter is, want watter 49 mense gaan ons mos nou nooi? Hy sal veras word en ek sal detail deurgee sodra dinge in plek is,” het sy weduwee geskryf.
Huldeblyke het op Facebook ingestroom om medelye met Scheepers se familie te betuig.
Hy word deur sy ma, Breggie, sy suster, Chrisna, sy vrou en twee stiefkinders, Anja en Arno Wiese, oorleef.
Is groot Beethoven-feesjaar van die baan?
4 ure gelede | Kuns en vermaak
Groot feesvierings is wêreldwyd en veral in Duitsland en Oostenryk beplan ter herdenking van die komponis Ludwig van Beethoven se 250ste geboortejaar. Elretha Britz van...
Naam bekend van Namibiër wat in Engeland aan Covid-19...
Ronelle Rademeyer - Die Namibiër wat Saterdag in Nottingham, Engeland, aan die coronavirussiekte (Covid-19) dood is, se naam is bekend gemaak.Hy is die 56-jarige mnr....
Paspoorte: Lorriedrywers kry voorkeur
5 ure gelede | Regering
Denver Kisting – Die ministerie van binnelandse sake, immigrasie, veiligheid en sekuriteit het by monde van sy woordvoerder, mnr. Sakeus Kadhikwa, ontken hulle reik tans...
Meer as 3 000 vir Covid-19 getoets
Die adjunkminister van gesondheid en maatskaplike dienste me. Esther Muinjangue sê 3 186 weefselmonsters is tot op hede vir Covid-19 getoets. Namibië het tans 21...
Moody's-klap voor begroting
Jo-Maré Duddy – Op die vooraand van finansminister Iipumbu Shiimi se debuutbegroting sit die regering nie net kniediep in die rommel nie, maar verskraal sy...
Kwarantyn-drama ry lorriedrywers
Leandrea Louw op Walvisbaai – Die vragmotorbestuurder wat die afgelope naweek positief vir Covid-19 getoets het, sê sy voormalige werkgewer het hom en sy kollega...
Man voor hof ná 'hardhandigheid'
Denver Kisting – 'n Inwoner van Groot Aub, mnr. Richard Davids, wat aanvoer 'n beampte van die stadspolisie het hom verlede week aangerand, is Vrydag...
Weer, Dinsdag 26 Mei 2020
WEERWAAK: Koue tot baie koue toestande word in die Suide, die Weste en oor die Khomas- en Omahekestreek verwag. Tref voorsorg.BINNELAND: Gedeeltelik bewolk en koud...